Temeljem članka 11. stavka 2. Zakona o pravu na pristup informacijama ("Narodne novine" broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata ("Narodne novine", broj 140/09), upućuje se

**JAVNI POZIV ZA SAVJETOVANJE S JAVNOŠĆU**

**u postupku donošenja Odluke o osnivanju Savjeta mladih Općine Sikirevci**

Odluka o osnivanju Savjeta mladih Općine Sikirevci (prijedlog) izrađena je na temelju Zakona o savjetima mladih („Narodne novine“, broj 41/14 i 83/23).

Ovim putem se poziva zainteresirana javnost - trgovačka društva, građani, udruge, građanske inicijative, zaklade, javne i privatne ustanove, svi zainteresirani koji svojim prijedlozima i sugestijama mogu pridonijeti donošenju kvalitetnije Odluke o osnivanju Savjeta mladih Općine Sikirevci da se odazovu.

Svoje prijedloge, primjedbe i komentare možete u pisanom obliku na popunjenom propisanom obrascu poslati na adresu: Općina Sikirevci, Ljudevita Gaja 4/a , 35224 Sikirevci (s naznakom: "Savjetovanje s javnošću – Odluka o osnivanju Savjeta mladih Općine Sikirevci ili na e-mail adresu opcina.sikirevci@gmail.com zaključno s 20.11.2023. godine.

Svi u roku pristigli prijedlozi razmotrit će se, a oni prihvaćeni uvrstiti u konačni Prijedlog Odluke o osnivanju Savjeta mladih Općine Sikirevci koja će se proslijediti Općinskom vijeću Općine Sikirevci na donošenje.

Po isteku roka za dostavu mišljenja i prijedloga izradit će se i objaviti Izvješće o provedenom javnom savjetovanju na službenim stranicama Općine Sikirevci [www.opcina-sikirevci.hr](http://www.opcina-sikirevci.hr)

OPĆINA SIKIREVCI

OPĆINSKI NAČELNIK

KLASA: 013-03/23-01/2

URBROJ: 2178-26-01-23-01 ,

Sikirevci; 20. listopad 2023. godine

Općina Sikirevci Općinski načelnik:

Josip Nikolić, dipl.ing.drv.